ઈઝરાયલી હીલિયમ બલૂન રથયાત્રામાં આકર્ષણનું કેન્દ્ર બનશે તે નક્કી બાબત છે. હીલિયમ બલૂનની કામગીરીને લઈને ગૃહ વિભાગથી માંડી સ્થાનિક પોલીસમાં ભારે ઉત્સાહ છે. આવતીકાલે રથયાત્રા દરમિયાન સંવેદનશીલ દરિયાપુર અને શાહપુર વિસ્તારમાં આ હીલિયમ બલૂનથી ચાંપતી નજર રાખવામાં આવશે. આજે ગૃહ રાજ્યમંત્રી પ્રદીપસિંહ જાડેજા, રાજ્ય પોલીસ વડા શિવાનંદ ઝા, ગૃહ સચિવ એમ.એસ. ડાગુર સહિતના સિનિયર આઈ.પી.એસ. અને અધિકારીઓએ આ બલૂનનું ડેમોસ્ટ્રેશન નીહા‌ળ્યું હતું.